
Për ndryshimin dhe kalimin e përgjegjësisë së administrimit të objektit “zyrat dhe ofiçina”, sarandë, nga ministria e bujqësisë dhe e ushqimit ministrisë së transportit dhe të telekomunikacionit dhe të objektit “ish-parku i mallrave”, sarandë, nga ministria e transportit dhe E telekomunikacionit ministrisë së bujqësisë dhe të ushqimit, si dhe për një ndryshim në vendimin nr.226, datë 23.4.2004 të Këshillit të Ministrave “Për Miratimin e listës së iNventarit të pronave të paluajtshme shtetërore të drejtorisë së përgjithshme të shërbimit të transportit rrugor, të cilat i kalojnë në përgjegjësi administrimi ministrisë së transportit dhe të telekomunikacionit”

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Bujqësisë dhe të Ushqimit dhe të Ministrit të Transportit dhe të Tekomunikacionit, Këshilli i Ministrave
Vendosi:

1. Objekti “Zyrat dhe ofiçina” të Drejtorisë së Ujërave, Sarandë, me sipërfaqe 6000 m2, në përgjegjësi administrimi të Ministrisë së Bujqësisë dhe të Ushqimit, t’i kalojë në përgjegjësi administrimi Ministrisë së Transportit dhe të Telekomunikacionit, për nevojat e Drejtorisë së Përgjithshme të Shërbimit të Transportit Rrugor, dega Sarandë.
2. Objekti “Ish-parku i mallrave”, Sarandë, me sipërfaqe 1993,4 m2, në përgjegjësi administrimi të Ministrisë së Transportit dhe të Telekomunikacionit, t’i kalojë në përgjegjësi administrimi Ministrisë së Bujqësisë dhe të Ushqimit, për nevojat e bordit të kullimit, Sarandë.
3. Në vendimin nr.226, datë 23.4.2004 të Këshillit të Ministrave, në listën bashkëlidhur, në formularin për inventarizimin e pronave të paluajtshme shtetërore të Drejtorisë së Përgjithshme të Shërbimit të Transportit Rrugor, në bashkinë e Sarandës, në objektin  me nr.1, “QKT-Sarandë”, të dhënat e kolonave 6 e 7, përkatësisht “Ish-PAM, Sarandë”, dhe “1993,4” zëvendësohen me “Zyrat dhe ofiçina e Drejtorisë së Ujërave, Sarandë” dhe “6000”. 
4. Ngarkohen Ministri i Bujqësisë dhe i Ushqimit, Ministri i Transportit dhe i Telekomunikacionit dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

